Turkulainen Jyri Mattila pääsee lentämään Suomen ensimmäisellä suihkuhävittäjällä - Paikalliset - Turun Sanomat
Vampire saapuu kesällä Turkuun turkulaisen Jyri Mattilan ohjaamana.
Paikalliset | Turun Sanomat | 14.3.2019 10:26 | 5
Turussa 15.–16. kesäkuuta järjestettävässä lentonäytöksessä nähdään muiden koneiden ohella Suomen Ilmavoimien ensimmäinen suihkuhävittäjä De Havilland Vampire. Kunnostettua, 1959 valmistunutta konetta ohjaa turkulainen Jyri Mattila. Mattila on ensimmäinen suomalainen Vampire-ohjaaja yli 50 vuoteen.
lmavoimien koelentäjänä ja lentotekniikkalaivueen komentajana työskentelevä Mattila on lisäksi menestynyt taitolentäjä ja Turun Lentokerhon puheenjohtaja.
– On aivan uskomatonta päästä esiintymään Suomessa Vampirella ja vieläpä Turussa oman lentokerhon järjestämässä lentonäytöksessä. Vampire siirsi Suomen suihkukoneaikaan, ja istuessani koneen ohjaamoon Vampire suorastaan huokuu tätä historiaa ja tunnen siirtyväni ajassa yli 60 vuotta taaksepäin suihkukonelentämisen alkuhetkiin Suomessa, toteaa Mattila tiedotteessa.
Turussa järjestetään lentonäytös kesäkuussa.
Vampireilla lennettiin Suomen Ilmavoimissa vuoteen 1965 asti, jolloin eversti Aimo Huhtala lensi Tikkakoskella konetyypin viimeisen lennon Suomessa 15. heinäkuuta 1965. Vuoden 1965 jälkeen ei suomalaisen ohjaama Vampire ole Suomessa lentänyt.
Pakko päästä kuulemaan ton ujellus! 
"JMS" kirjoitti 14.3.2019 10:51 Tee ilmoitus
Vast: Warbirds forever!
Vampire ja muutkin sen ajan suihkarit olivat nykyisiin verrattuna aika hiljaisia, mutta ulkonäkö oli Vampirella niin persoonallinen, ettei tunnistaminen äkkinäisellä ensitapaamisellakaan tuottanut ongelmia; eikä unohdu.
"Pasi L." kirjoitti 14.3.2019 18:16 Tee ilmoitus
Ainoa muisto itselläni Vampirestä on syksyltä -70, kun sillä tehtiin ylilento
"TeeTeeHoo" kirjoitti 14.3.2019 11:29 Tee ilmoitus
Vast: Vampire
Vampire oli käytössä vielä 1977 ilmatorjunnan maalinhinauskoneena ja suomalaisten ohjaamana. Toinen konetyyppi niissä hommissa oli DC-3. Loppuleirillä ammuttiin RC lennokkia, joka onnistuttiin tiputtamaan valojuovaluodeilla ns. apuaseammunnoissa. Lohtajan leireiltä jäi mukavat muistot.
"Hande" kirjoitti 15.3.2019 11:52 Tee ilmoitus
Olisiko Horneteissa 60v jälkeen vielä lentokelpoisia?
1954 Islannin presidentin vierailun takia kiinnitettiin lisäpolttoainesäiliöt molempien siipien alle. Olihan
vaikea nuorelle apumekaanikolle! Homman tarkastivat sitten pari sotilasmestaria. Polttoaineletkussa
oli lasiputken pätkä, joka sitten katkeaa jos joudutaan taistelutilanteeseen ja lisäpolttosäiliöt irroitetaan"
"Juhani" kirjoitti 15.3.2019 20:04 Tee ilmoitus